निस्वार्थ मित्रता ही फलीफूत होती है
निस्वार्थभाव से की गई मित्रता ही फलीफूत होती है, भक्त की ओर से अपर्ण की गई छोटी सी भेंट भी भगवान बड़े प्रेम से स्वीकार करते है। सुदामा की प|ी सुशीला ने भगवान श्रीकृष्ण पर विश्वास जताकर पति को द्वारका भेजा तो, उन्हें सात जन्मों का सुख प्राप्त हुआ।
यह बात झालरबावड़ी श्रीराम मंदिर में चल रही संगीतमय श्रीमद भागवत कथा ज्ञान यज्ञ में गुरुवार को रामावतार शर्मा शास्त्री ने कही। उन्होंने कहा कि आज मित्रता कोई भी बिना स्वार्थ के नहीं करता। इस कलियुग में भाई भाई का दुश्मन बना हुआ है तो, मित्रता निस्वार्थ कैसे हो सकती है। निष्कपट मित्रता वहीं मिलेगी, जहां मित्रों ने हरी भजन, सत्संग का आसरा ले रखा हो। रोजाना अच्छे मित्रों की संगत एवं हरी भजन करना चाहिए। भागवत कथा में कुष्ण सुदामा का प्रसंग सुनाया।
जिसमें देख सुदामा की दीनदशा करुणा करके करुणा निधि रोए, पानी परात को हाथ छुओं नहीं नैनन के जल से पग धोए भजन सुनाया। उन्होंने कहा कि हमें भी कृष्ण, सुदामा की तरह निस्वार्थ भाव से ही मित्रता करनी चाहिए। कथा में परीक्षित मोक्ष की कथा सुनाई। महाआरती कर प्रसाद वितरित किया गया। इस मौके पर कृष्ण, सुदामा की झांकी सजाई गई। भजनों पर श्रद्धालु भावविभोर होकर नृत्य करते रहे। हवन कर पूर्णाहुति की गई।
रामगंजमंडीके आनंद विहार में भागवत कथा का आयोजन आज से, शहर में निकलेगी शोभायात्रा
रामगंजमंडी.शहरकी आनंद विहार कॉलोनी में श्रीमद्भागवत कथा शुक्रवार से प्रारंभ होगी। इससे पहले शहर में शोभायात्रा निकाली जाएगी। आनंद विहार विकास समिति के अध्यक्ष कुलवंत गुर्जर मंत्री राधेश्याम अहीर ने बताया कि शोभायात्रा सुबह साढे़ आठ बजे गोरधननाथ मंदिर से रवाना होगी। बैंडबाजों के साथ शोभायात्रा शहर के प्रमुख मार्गों से होती हुई कथा स्थल आनंद विहार कॉलोनी पहुंचेगी। यहां पर दाेपहर 12 बजे से भागवत प्रारंभ होगी। यहां पंडित सुरेश बिहारी नागर भागवत वाचन करेंगे। भागवत के लिए गुरुवार को तैयारियों को अंतिम रूप दिया गया।
hin_Deva hin_Deva hin_Deva hin_Deva bho_Deva hin_Deva